Diari Oficial de la Generalitat Valenciana


Sumari del DOGV 4691, del 13-02-2004 (2004/1356)

RESOLUCIÓ de 5 de febrer de 2004, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1356


Data del document
:   05-02-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia
    * legislació farmacèutica
    * procediment administratiu

RESOLUCIÓ de 5 de febrer de 2004, del director general de Farmàcia i Productes Sanitaris, per la qual s'inicia el procediment d'adjudicació d'autoritzacions d'obertura de noves oficines de farmàcia. [2004/X1356]
  
Mitjançant la Resolució del conseller de Sanitat de data 30 de setembre de 2003, es determina el nombre de noves oficines de farmàcia necessàries per a oferir una atenció farmacèutica adequada a la població a la Comunitat Valenciana, i s'autoritza l'obertura d'un total de 121 oficines de farmàcia de nova creació.
  
L'article 18 de la Llei 6/1998, de 22 de juny, d'Ordenació Farmacèutica de la Comunitat Valenciana, establix que les autoritzacions s'adjudiquen segons els principis de publicitat i transparència, d'acord amb els criteris de selecció que reglamentàriament s'establisquen.
  
Mitjançant el Decret 198/2003, de 3 d'octubre, el Consell de la Generalitat Valenciana establix els criteris de selecció aplicables en els procediments d'autorització de noves oficines de farmàcia.
  
D'acord amb el que establix l'article 6 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia, resolc:
  
1. Iniciar d'ofici el procediment d'adjudicació de les autoritzacions d'obertura de noves oficines de farmàcia contingudes en l'annex de la Resolució del conseller de Sanitat de data 30 de setembre de 2003, mitjançant la qual determina el nombre de noves oficines de farmàcia necessàries per a oferir una atenció farmacèutica adequada a la població a la Comunitat Valenciana.
  
2. Convocar el concurs per a atorgar-les, que es regirà per les bases següents bases de la convocatòria:
  
Primera
  
Podran participar en el procés les persones que en la data de la presentació de les sol·licituds tinguen la condició de llicenciades en Farmàcia i les nacionals de qualsevol Estat membre de la Unió Europea en possessió del certificat, diploma o un altre títol reconegut a Espanya per a l'accés a les activitats de la professió farmacèutica amb efecte igual que el títol de llicenciat en farmàcia.
  
No podran participar en el procés les persones que tinguen el requisit del paràgraf anterior i tinguen més de setanta anys en la data de publicació d'esta resolució.
  
Segona
  
Les sol·licituds es faran exclusivament en les instàncies normalitzades segons els models aprovats per la Conselleria de Sanitat, que consten de dos fulls amb les seues còpies corresponents:
  
Full 1: Sol·licitud de participació en el procediment d'autorització de noves oficines de farmàcia.
  
Full 2: Autobaremació.
  
Ambdós fulls haurà de signar-los el farmacèutic peticionari.
  
Cada farmacèutic podrà presentar una sola sol·licitud. És causa d'exclusió del procés la duplicitat de sol·licituds per part d'un mateix farmacèutic.
  
Les sol·licituds podran obtindre's gratuïtament en la seu de la Conselleria de Sanitat i en les direccions territorials de Sanitat de les províncies de Castelló, Alacant i València, així com en qualsevol de les oficines PROP o telèfons 012 de la Generalitat Valenciana.
  
La sol·licitud podrà emplenar-se manualment o a través de mitjans informàtics. Per a això, el model de sol·licitud podrà obtindre's en la pàgina web de la Conselleria de Sanitat www.san.gva.es La formalització de la sol·licitud per mitjans informàtics no eximirà de presentar-la de la manera que s'indica en els paràgrafs següents.
  
Les sol·licituds podran entregar-se en la seu de la Conselleria de Sanitat, en les direccions territorials de les províncies de Castelló, Alacant i València i en els altres òrgans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Si es presenta la sol·licitud per correu certificat, ha d'anar en un sobre obert, per què la segelle i date el funcionari de correus abans de certificar-la, i s'ha d'adreçar al director general de Farmàcia i Productes Sanitaris de la Conselleria de Sanitat, al c/ del misser Mascó, 31, de València, codi postal 46321.
  
Els sol·licitants han de fer l'autobaremació dels seus mèrits com establix el Decret 198/2003, de 3 d'octubre. Per a això s'ha d'emplenar l'imprés d'autobaremació. Este imprés vincula la comissió de baremació en el sentit que esta comissió només pot valorar els mèrits autobaremats pels sol·licitants i que estiguen correctament acreditats. No es tindran en consideració els mèrits al·legats o acreditats amb posterioritat a l'acabament del termini de presentació de sol·licituds, ni els que no hagen sigut autobaremats pels sol·licitants.
  
Els mèrits computables en el procediment d'adjudicació de les autoritzacions de les noves oficines de farmàcia seran els obtinguts per cada participant fins a la data de la publicació de l'esta resolució en el Diari Oficial de la Generalitat Valenciana.
  
Els farmacèutics peticionaris assumixen com a vàlida l'autobaremació pròpia per a tots els efectes, llevat que hi haja una errada aritmètica o que siga modificada per la comissió de baremació.
  
Tercera
  
El termini de presentació de sol·licituds serà de vint dies hàbils, comptadors des de l'endemà de la publicació d'esta resolució en el Diari Oficial de la Generalitat Valenciana.
  
Les sol·licituds es presentaran necessàriament amb la documentació següent:
  
a) Títol de llicenciat/da en Farmàcia, resguard o certificat acreditatiu del títol de data anterior a la sol·licitud
  
b) Els documents que justifiquen o acrediten els mèrits i les circumstàncies al·legats d'acord amb els criteris de selecció establits en el Decret 198/2003, de 3 d'octubre.
  
c) Document Nacional d'Identitat.
  
La documentació esmentada s'ha d'aportar original o correctament compulsada o autenticada, i es presentarà ordenada i numerada segons l'orde en què se citen els mèrits en l'autobarem, en un sobre tancat, previst per a això, que es facilita al costat de la sol·licitud de participació en el procediment d'autorització de noves oficines de farmàcia i l'autobaremació.
  
Quarta
  
En el cas d'optar per la realització de la prova escrita, la persona sol·licitant haurà d'indicar-ho en el full de sol·licitud. No es permetrà l'accés a la prova escrita als sol·licitants que no hagen indicat expressament en el full de sol·licitud que opten per fer-la.
  
La prova escrita es farà de la manera establida en l'article 2.8 del Decret 198/2003, de 3 d'octubre, i versarà sobre el temari específic que ha sigut publicat en el Diari Oficial de la Generalitat Valenciana número 4.634, de data 20 de novembre de 2003.
  
És un requisit indispensable per a l'accés a la realització de la prova escrita la presentació del Document Nacional d'Identitat i de l'exemplar per a la persona interessada de la sol·licitud de participació en el procediment d'autorització de noves oficines de farmàcia.
  
Els sol·licitants amb discapacitat que opten per la realització de la prova escrita podran sol·licitar les adaptacions necessàries per a la realització de la prova escrita en el moment de la sol·licitud, detallant amb claredat el tipus d'adaptació necessària.
  
La prova escrita se celebrarà a partir del dia 1 d'abril de 2004. La data, l'hora i el lloc de la prova es publicaran en el Diari Oficial de la Generalitat Valenciana almenys una setmana abans.
  
La prova escrita l'avaluarà la comissió de baremació, i la puntuació obtinguda s'incorporarà d'ofici i es comptarà junt amb els altres mèrits acreditats per cada sol·licitant.
  
Cinquena
  
La Comissió de Baremació estarà composta pels membres següents:
  
Comissió de baremació
  
- President: José E. Clerigues Belloch
  
- Vicepresident: Julio Muelas Tirado
  
- Secretari: Antonio Gordillo Fernández
  
- Rafael Espuch Llaneras, representant del Col·legi Oficial de Farmacèutics de la província d'Alacant; substituta: Fe M. Ballestero Ferrer
  
- M. Luz Guimerá Salom, representant del Col·legi Oficial de Farmacèutics de la província de Castelló; substituta: Ana Lucas Martí
  
- M. Teresa Guardiola Chorro, representant del Col·legi Oficial de Farmacèutics de la província de València; suplent: Juan Taberner Ginés
  
- Guillermo Aranda Pardo, representant de la Conselleria de Sanitat
  
- Paz Arviza Valverde, representant de la Conselleria de Sanitat (EVES)
  
- Ascensión Cabo Iranzo, representant de la Conselleria de Sanitat
  
- Ana Masiá Llorca, representant de la Conselleria de Sanitat
  
Comissió de treball
  
- Tomás Lloret Sánchez, representant del Col·legi Oficial de Farmacèutics de la província d'Alacant; substituta: Marta Carrasco Martínez
  
- Clotilde Adell Simó, representant del Col·legi Oficial de Farmacèutics de la província de Castelló; substituta: Paula Lavall Carrió
  
- Juan Salmerón Mirón, representant del Col·legi Oficial de Farmacèutics de la província de Valencia; substituta: Elena Usach Rodilla
  
- Fernando Rius Alarcó, representant de la Facultat de Farmàcia de la Universitat de València; suplent: Jordi Mañes Vinuesa
  
- M. José Navarro Casanova, representant de la Confederació Empresarial d'Oficines de Farmàcia de la Comunitat Valenciana; suplent: Pablo Clérigues Amigó
  
- José Pascual Navarro Cayuelas, representant de l'Associació d'Empresaris Farmacèutics Costa Blanca; suplent: Paulino Grediaga Gil
  
- Juan Francisco Márquez Peiró, representant de l'Associació de Farmacèutics Adjunts, Substituts i Regents, suplent: Emilio Vera Díaz
  
- Enrique Soler Company, representant de la Societat Valenciana de Farmàcia Hospitalària; suplent: Pedro García Salom
  
- Marisol Galeote Mayor, representant de la Societat Espanyola de Farmacèutics d'Atenció Primària; suplent: Pedro Cervera Casino
  
- M. Nuria de la Muela Gil, representant de la Universitat Cardenal Herrera-CEU; suplent: Pedro Alemán López
  
- Juan Roquet Jalmar, representant de l'Associació Fòrum Farmacèutic; suplent: Carlos Ortega de los Mártires
  
- Teresa Castelló Gilabert, representant del Sindicat Lliure de Farmacèutics; suplent: Vicent Sais i Gimeno
  
- Vicente Escuin Palop, representant de la Universitat de València
  
- Joaquin Andani Cervera, representant de la Conselleria de Sanitat
  
- Antonio Boada Gordon, representant de la Conselleria de Sanitat
  
- Eduardo Bou de Miguel, representant de la Conselleria de Sanitat
  
- Augusto Caridad Monfort, representant de la Conselleria de Sanitat
  
- Rosalino Carrión Valero, representant de la Conselleria de Sanitat
  
- José Escobedo Cebrián, representant de la Conselleria de Sanitat
  
- Nieves Grau Martínez, representant de la Conselleria de Sanitat
  
- Carlos López Piñol, representant de la Conselleria de Sanitat
  
- Víctor Lozano Salvador, representant de la Conselleria de Sanitat
  
- Carlos Martínez Blanco, representant de la Conselleria de Sanitat
  
- Rosa Moreno Alfonso, representant de la Conselleria de Sanitat (EVES)
  
- María Navarro Gozalvez, representant de la Conselleria de Sanitat
  
- Almudena Trénor Galindo, representant de la Conselleria de Sanitat
  
- Juan Carlos Albiach Domingo, suplent de la Conselleria de Sanitat
  
- Carlos Burriel de San Vicente, suplent de la Conselleria de Sanitat
  
- Juan Francisco Tosca Torres, suplent de la Conselleria de Sanitat
  
- Agustin Vidal Alamar, suplent de la Conselleria de Sanitat
  
El president de la comissió de baremació serà substituït pel vicepresident o la persona que hi delegue entre els representants de la Conselleria de Sanitat en la comissió de baremació.
  
El vicepresident serà substituït per la persona que hi delegue entre els representants de la Conselleria de Sanitat en la comissió de baremació.
  
La comissió de treball, que assistirà a la comissió de baremació, podrà dividir-se al seu torn en subcomissions de treball.
  
El funcionament de la comissió de baremació s'ajustarà al que disposa el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, excepte en el que establix la present convocatòria i en les normes pròpies de funcionament que establisca la comissió.
  
Els membres de la comissió de baremació i de la comissió de treball estan sotmesos al que disposa l'article 28 de la Llei 30/1992, de 26 de novembre, esmentada adés, i hauran de comunicar l'existència de les circumstàncies previstes en este article a la comissió de baremació.
  
Els membres de la comissió de baremació i de la comissió de treball són responsables del compliment estricte de les bases de la convocatòria i del manteniment de la confidencialitat de totes les dades que coneguen pel seu càrrec.
  
Que esta resolució es publique en el Diari Oficial de la Generalitat Valenciana, segons que determina l'article 6 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia.
  
Contra la present resolució podrà interposar-se recurs d'alçada davant el conseller de Sanitat, en el termini d'un mes, comptador a partir de l'endemà de la publicació en el Diari Oficial de la Generalitat Valenciana.